BASES E CONVOCATORIA DE SUBVENCIÓNS A ENTIDADES LOCAIS DA PROVINCIA DE PONTEVEDRA CON POBOACIÓN INFERIOR A 20.000 HABITANTES PARA ADQUISICIÓN DE DESFIBRILADORES, O MANTEMENTO, REPARACIÓN DE INSTALACIÓNS DEPORTIVAS E ESPAZOS PÚBLICOS, E AADQUISICIÓN
ADMINISTRACIÓN LOCAL — Provincial — Deputación Provincial (Subvencións, 23/11/2015)

A Deputación de Pontevedra convoca as axudas que se indican de acordo coas seguintes Estas normas serán de aplicación ás solicitudes de subvención presentadas, para a merca de desfibriladores e para levar a cabo o mantemento, reparacións de instalacións deportivas e espazos públicos e a adquisición de equipamento, material deportivo e ocio inventariable durante o exercicio 2015. Será obxecto da subvención os gastos derivados do mantemento e reparación de instalacións deportivas ou espazos públicos de ocio ou deporte, a merca de material deportivo e de ocio inventariable e a merca de desfibriladores, e en xeral os recursos materiais necesarios para o seu desenvolvemento. Poderán ser subvencionables as actuacións de mantemento, reparación e conservación e os subministros, equipamentos e materiais adquiridos entre no ano 2015. En concreto, poderán ser obxecto das axudas as seguintes liñas de subvención: Poderán solicitar estas subvencións tódolos concellos da provincia cunha poboación de menos de 20.000 habitantes, segundo a correspondente certificación expedida polo Instituto Galego de Estatística (IGE) referida á última actualización do censo, que desexen acollerse a esta convocatoria, que cumpran cos seus requisitos e que non se atopen incursos nas causas de prohibición para obteren a condición de beneficiarios establecidas no artigo 13.2 da LXS e no artigo 10 da LSG. As axudas que se concedan ao abeiro desta convocatoria teñen a natureza xurídica de subvencións, de acordo cos criterios establecidos na Lei 38/2003, de 17 de novembro, Xeral de Subvencións. O seu réxime xurídico axustase ao disposto nestas bases, na Lei 38/2003, de 17 de novembro, Xeral de Subvencións (LXS), na Lei 9/2007, de 13 de xullo, de Subvencións de Galicia, (LSG), na Lei 30/1992, de 26 de novembro, de Réxime Xurídico da Administracións Públicas e do Procedemento Administrativo Común (LRXAP), na Lei 7/1985, de 2 de abril, Reguladora das Bases do Réxime Local, (LRBRL), no Real Decreto 887/2006, de 21 de xullo, polo que se aproba o Regulamento da Lei Xeral de Subvencións (RLXS), e Bases de execución do orzamento para o exercicio 2015, e demais normativa aplicable. Os beneficiarios da presente convocatoria ademais de cumprir o requisito de poboación especificado na base 2ª, deberán cumprir os seguintes: A LIÑA 1 de subvención para o financiamento dos gastos derivados do mantemento e reparación de instalacións deportivas ou espazos públicos de ocio ou deporte, a merca de material deportivo e de ocio inventariable ten consignación dispoñible por importe de cento sesenta e cinco mil euros (165.000,00) euros nas aplicacións 15/942.3420.462.01 e 15/942.3420.762.01. A LIÑA 2 de subvención para a entrega de desfibriladores dispón de crédito na aplicación 15/942.9420.762.50, ou no seu caso na que proceda, dotada con trinta e dous mil (32.000) euros. Nesta liña de actuación poderase exixir o Concello que cofinancie, como máximo, ata o 50% do custe do desfibrilador. A axuda económica poderá acadar ata o 100% do importe solicitado ata esgotar o crédito orzamentario autorizado para a convocatoria. Para a distribución do crédito dispoñible para a LIÑA 1 de subvención teranse en conta os seguintes criterios: O 50% do crédito orzamentario, repartirase de forma lineal entre tódolos concellos adheridos á convocatoria, asignándose o mesmo importe a cada un. O 50% restante, repartirase entre os concellos que se adhiran á convocatoria. Esta cantidade repartirase entre o número de concello adheridos en proporción ao 75% da poboación e ao 25% do número de instalacións deportivas e de ocio de cada concello. Para a distribución do crédito dispoñible para a LIÑA 2 de subvención teranse en conta os seguintes criterios: Só poderán acceder a esta liña de subvención aqueles concellos que dispoñan de menos de tres desfibriladores. Terán prioridade os concellos adheridos que non recibisen ningún desfibrilador en anteriores convocatorias. Terase en conta a poboación de cada concello adherido. Sen embargo, concederáselle un desfibrilador por concello, agás que no existan peticións suficientes e entón poderáselle conceder outro máis. As solicitudes tanto de adhesión como de actuacións subvencionables formalizaranse nos modelos normalizados que se facilitarán no Rexistro xeral da Deputación en Pontevedra, na súa sede de Vigo, no Servizo de Cooperación ou na páxina web www.depo.es.En todo caso deberán adiantar a súa presentación por fax ou correo electrónico. As solicitudes de adhesión seguirán o modelo establecido como anexo. As solicitudes de adhesión deberan presentarse de manera individualizada, unha para cada liña de subvención e especificando o nome da liña, xunto coas que se achegará a seguinte documentación orixinal ou copia compulsada: Calquera falsidade nos datos presentados dará lugar á perda da subvención concedida, ademais doutras medidas que para o caso poida arbitrar o organismo provincial. No caso de defecto, erro ou ausencia na presentación da documentación á que se refire esta base ou de incumprimento do previsto no artigo 70 da LRXAP, requiriráselle ao interesado que emende as faltas ou omisións no prazo máximo de 10 días hábiles, indicándolle que, de non o facer, se terá por desistido da súa solicitude, previa resolución, que deberá ser ditada nos termos previstos no artigo 42 da LRXAP. As solicitudes de adhesión irán dirixidas á Presidenta da Deputación e presentaranse no Rexistro xeral da institución provincial, no da súa sede de Vigo, nos rexistros da ORAL ou a través de calquera das formas previstas no artigo 38.4 da LRXAP. No caso de presentarse a solicitude nun rexistro distinto da Deputación remitirase por fax copia da solicitude unha vez rexistrada onde conste data e lugar de presentación. Para presentar estas solicitudes de adhesión disporán de cinco días naturais a partires da publicación da convocatoria no Boletín Oficial da Provincia (BOPPO). En consecuencia cada concello adherido coñecerá as cantidades que lle corresponden nos cinco días naturais seguintes da terminación do prazo de adhesión. Nos cinco días seguintes os concellos adheridos terán que enviar as solicitudes de actuacións ou subministracións que queiran realizar acompañadas da documentación correspondente. A presente convocatoria suxéitase ao procedemento de concesión de concorrencia non competitiva. A concesión de subvencións será instruída polo Servizo de Cooperación, correspondéndolle a súa Xefa a realización de oficio das actuacións necesarias para a determinación, coñecemento e comprobación dos expedientes. Unha vez comprobados os expedientes, e determinados os seus obxectos e importes das axudas, a Xefa do Servizo de Cooperación elevará proposta de resolución e someteraa ao órgano competente, previo informe de fiscalización emitido polo Servizo de Intervención. A resolución do procedemento correspóndelle ao órgano competente en aplicación das bases de execución do orzamento para o exercicio 2015. Os beneficiarios deberán ter executadas as actuacións ou adquiridas as subministracións para as que se conceden as axudas antes do 31 de decembro de 2015, asemade deberán xustificalas no prazo de tres meses dende a súa finalización, e en todo caso antes do 31 de marzo de 2016. Esixirase a xustificación do 100% do orzamento presentado para recibir a totalidade da subvención. No caso de que se xustifique un gasto inferior abonarase a parte proporcional da subvención. Para recibir as subvencións concedidas compre presentar a seguinte documentación: Contra o acordo da aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 107 e 117 da LRXAP), ou ben directamente recurso contencioso-administrativo ante o Xulgado do Contencioso-Administrativo de Pontevedra, segundo o disposto no artigo 8 da Lei 29/1998, de 13 de xullo, Reguladora da Xurisdicción Contencioso-Administrativa, no prazo establecido no artigo 46 da citada lei. Todo isto sen prexuízo de que se poida interpoñer calquera outro recurso que se considere pertinente. Todos os anexos referidos nestas bases e os modelos normalizados para as solicitudes destas subvencións facilitaranse no Rexistro xeral desta Deputación, no Servizo de Cooperación ou a través da páxina web www.depo.es.